**LIETUVOS RESPUBLIKOS EKONOMIKOS IR INOVACIJŲ MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS** **13 PRIORITETO „EKONOMIKOS ATSIGAVIMAS IR ATSPARUMO DIDINIMAS COVID-19 KRIZĖS METU“ PRIEMONĖS NR. 13.1.2-LVPA-T-860 „E-VERSLO MODELIS COVID-19“ ĮGYVENDINIMO PLANO IR PROJEKTŲ ATRANKOS KRITERIJŲ DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2020-10-15 |
| **Ar gauta pastabų ir (ar) pasiūlymų?***Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | [x]  Taip [ ]  Ne |
| **Ar į visas pastabas ir (ar) pasiūlymus atsižvelgta?***Jei atsižvelgta į visas pastabas ir (ar) pasiūlymus, žemiau esanti lentelė nepildoma* | [ ]  Taip [x]  Ne  |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | **UAB "Ferox Baltic"** | Gal būtų galima patikslinti, ar gauti nuorodas, kuom vadovaujantis bus aiškinama sąvoka "vykdoma veikla nebus susijusi su eksporto veikla". Ar e-prekyba ne tik LR teritorijoje bus traktuojama kaip eksporto veikla? | Informuojame, kad valstybės pagalba pagal šią priemonę įgyvendinamiems projektams bus teikiama vadovaujantis 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) (toliau – *de minimis* reglamentas), nuostatomis. Finansavimas gali būti skiriamas pareiškėjams visose srityse, **išskyrus *de minimis* reglamento 1 straipsnio 1 dalyje išvardytus sektorius ir veiklas** bei 2013 m. gruodžio 17 d. Europos Parlamento ir Tarybos reglamento (ES) Nr. 1301/2013 dėl Europos regioninės plėtros fondo ir dėl konkrečių su investicijų į ekonomikos augimą ir darbo vietų kūrimą tikslu susijusių nuostatų, kuriuo panaikinamas Reglamentas (EB) Nr. 1080/2006 (OL 2013 L 347, p. 289), 3 straipsnio 3 dalyje nustatytus atvejus, nustatytus apribojimus.*De minimis* reglamento 1 straipsnio 1 dalies d) punktas numato, kad „šis reglamentas taikomas pagalbai, teikiamai įmonėms visuose sektoriuose, išskyrus; d) pagalbą su eksportu susijusiai veiklai trečiosiose šalyse arba valstybėse narėse, t. y. pagalbą, tiesiogiai susijusią su eksportuojamais kiekiais, platinimo tinklo kūrimu bei veikla, arba kitomis einamosiomis išlaidomis, susijusiomis su eksporto veikla. Taigi pažymime, kad tinkamomis išlaidomis pagal Priemonę galės būti tik tos projekto įgyvendinimo išlaidos, kurios nepažeis *De minimis* reglamento 1 straipsnio 1 dalies d) punkto nuostatų. |
|  | **Simonas Žunda, konsultantas****VšĮ Consensus Europae** | Atkreipiame dėmesį, kad tiek PĮP, tiek ir atrankos kriterijuose numatyta finansuoti 2 veiklas:1.3.1. nuotolinių darbo vietų sprendimų diegimas;1.3.2. e-pardavimo sandorių sudarymo sprendimų diegimas. Siūlyčiau veiklas papildyti: 1.3.3. Diegti gaminamų gaminių ir (ar) teikiamų paslaugų) skaitmeninimo sprendimus. Tai apimtų produktų ar paslaugų virtualizavimo, vizualizavimo, konfigūravimo el. erdvėje e-sprendimų diegimą.Vien atsiskaitymo sprendimų diegimas nepakankamas, reikia sudaryti galimybes MVĮ e-sprendimais teikti paslaugas, konfigūruoti, vizualizuoti produktus, ne tik atsiskaityti už juos. | Neatsižvelgta.Informuojame, kad šia priemone numatoma prisidėti prie 2014–2020 m. Europos Sąjungos fondų investicijų veiksmų programos (toliau – Veiksmų programa) naujo 13 prioriteto „Ekonomikos atsigavimas ir atsparumo didinimas COVID-19 krizės metu“ 13.1.2 konkretaus uždavinio „Skatinti skaitmeninimą ir inovacijas, siekiant įveikti COVID-19 pandemijos sukeltas pasekmes ekonomikai“ veiklos „**E-verslo modelių diegimas, persiorientuojant į procesų, produktų, paslaugų skaitmeninimą, įmonės gaminamų produktų ir (ar) teikiamų paslaugų elektroninę prekybą ir pristatymą (skirta MVĮ)“** įgyvendinimo. Pažymime, kad Veiksmų programos projektas, kuriame nurodyta aukščiau paminėta e- verslo modelių diegimo veikla, šiuo metu derinamas su Europos Komisija ir tik gavus Europos Komisijos pritarimą, galėsime pradėti įgyvendinti Priemonę.Be to, ši priemonė įtraukta į Ateities ekonomikos DNR planą, kuriam pritarta Lietuvos Respublikos Vyriausybės 2020 m. birželio 10 d. pasitarimo protokolu Nr. 28, ir Ateities DNR plane numatytas toks veiksmas – E-VERSLO MODELIS (e-verslo modelių diegimas, persiorientuojant į procesų, produktų, paslaugų skaitmenizavimą, elektroninę prekybą ir pristatymą).Taip pat atkreipiame dėmesį, kad 1.3.2 veikla apims e-pardavimo sandoriams sudaryti reikiamus sprendimus (supažindinimas ir užsakymų priėmimas, ir paslaugos teikimas (ar gaminio pardavimas), ir apmokėjimas).Informuojame, kad veiklą, skirtą „**skatinti MVĮ skaitmeninimą, įskaitant ir e-komerciją, prioritetą teikiant tokių skaitmeninių technologijų plėtrai, kurios sudarytų sąlygas tobulinti MVĮ gamybos procesus, kurti inovatyvius produktus ir inovatyvius verslo modelius: skatinti kurti ir diegti skaitmeninius sprendimus, skirtus nuotoliniam ugdymui ar kasdieninei darbinei veiklai užtikrinti verslo įmonėse**“ planuojama įgyvendinti naujuoju 2021–2027 m. programavimo laikotarpiu pagal 2021–2027 m. Veiksmų programos 1.2 konkretų uždavinį „Pasinaudoti skaitmeninimo teikiama nauda piliečiams, įmonėms ir vyriausybėms“. |
|  | **Vismantas SatkauskasDirektoriusUAB "Sėkmės sprendimai"** | Kaip pabrėžiama DNR plane ir kituose strateginiuose dokumentuose, svarbu ne tik minimizuotis tiesioginius pandemijos sukeltus padarinius, bet ir orientuoti verslus į aukštą pridėtinę vertę kuriančius veiklos modelius, darbo našumo augimą. Verslo efektyvumo didinimas leis ne tik kovoti su tiesioginiais pandemijos padariniai, bet ir suteiks resursų ir galimybių geriau prisitaikyti prie kintančios situacijos plačiąją prasme, o tuo pačiu didinti Lietuvos tarptautinį konkurencingumą.Atrankos kriterijų projekte suformuotas remiamos veiklos apibrėžimas apima tik 2 tiesiogiai į pandemijos poveikio mažinimą nukreiptas veiklas:* nuotolinių darbo vietų sprendimų diegimas;
* e-pardavimo sandorių sudarymo sprendimų diegimas.

Todėl PRAŠOME atsižvelgiant į aukščiau pateiktus argumentus papildyti antrąją veiklą, ją išdėstant taip: * e-pardavimo sandorių sudarymo sprendimų diegimas, **apimant: ryšių su klientais ir tiekėjais, subrangovais valdymo sistemas; logistikos bei sandėlio valdymo sistemas; verslo valdymo sistemas; bei kitus sprendimus, kurie leidžia efektyviau vykdyti e-pardavimo veiklas.**

Siūloma naudoti  platesnė formuluotė užtikrins, jog nebus apsiribojama tik internetinio pardavimo sprendimais, bet projektai apims ir kitus iki pardavimo vedančius įmonės procesus, kurių skaitmeninimas bei optimizavimas būtinas ne tik e-pardavimams, bet ir norint pasiekti ilgalaikį našumo bei konkurencingumo augimą. | Atsižvelgta dalinai.Pažymime, kad ši priemonė įtraukta į Ateities ekonomikos DNR planą, kuriam pritarta Lietuvos Respublikos Vyriausybės 2020 m. birželio 10 d. pasitarimo protokolu Nr. 28, ir Ateities DNR plane numatytas toks veiksmas – E-VERSLO MODELIS (e-verslo modelių diegimas, persiorientuojant į procesų, produktų, paslaugų skaitmenizavimą, elektroninę prekybą ir pristatymą).Atsižvelgiant į tai, šia priemone siekiama paskatinti e-verslo modelių diegimą, t. y. elektronines parduotuves, siūlančias nusipirkti gaminius (paslaugas) virtualiose parduotuvėse, bei užsakymų valdymo modeliai, skirtus išoriniams verslo procesams, t. y. MVĮ santykių su kitomis įmonėmis (produktų tiekėjais, tiekėjais, subrangovais) perkėlimui į virtualią erdvę, siekiant sumažinti tradicinių verslo transakcijų kiekį. Vidinių įmonės procesų valdymo sistemos remiamos nebus. |
|  | **MB „Probila“** | Projektų atrankos kriterijaus numeryje Nr. 2. nurodyta, kad „2. Pareiškėjas yra MVĮ, veikianti ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 50 000 Eur.“. Ar turime suprasti, kad įmonė, veikianti mažiau nei 3 finansinius metus, taip pat turi turėti vidutinę metinę 50 000 Eur apyvartą? Jei taip, atsižvelgiant į tai, kad mažų įmonių, veikiančių tik iki 3 finansinių metų dar stipriau patiria neigiamas pasekmes dėl COVID-19, o pajamos dar sunkiau auga, **siūlome šį projektų atrankos kriterijų išdėstyti taip**: „Pareiškėjas yra MVĮ, veikianti ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos per pastaruosius 3 finansinius metus **arba bendros pajamos** per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 50 000 Eur.“ | Neatsižvelgta.Pažymime, kad 50 000 EUR vidutinių pajamų dydis buvo nustatytas, atsižvelgus į gautus socialinių ekonominių partnerių pasiūlymus pirmojo viešojo aptarimo, vykusio nuo 2020-08-21iki 2020-08-28 d. metu, atitinkamai nutarta MVĮ pagamintos produkcijos vidutinių metinių pajamų sumą sumažinti iš 145 000 eurų į 50 000 eurų. Pažymime, kad specialusis projektų atrankos kriterijus **„Pareiškėjas yra MVĮ, veikianti ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 50 000 Eur“** pasirinktas siekiant įvertinti, ar pareiškėjas turi pakankamai patirties įgyvendinti projektą. Remiantis 2014–2020 m. finansavimo laikotarpio patirtimi, MVĮ, kurioms buvo keliamas reikalavimas turėti tam tikrą dydį pajamų, sėkmingiau įgyvendino iš Europos Sąjungos fondų lėšų bendrai finansuojamus projektus. Šiuo kriterijumi siekiama užtikrinti pareiškėjo finansinį pajėgumą ir gebėjimą pačiam prisidėti prie projekto įgyvendinimo, taip pat siekiama užtikrinti, kad pareiškėjas nebus ką tik įsteigta įmonė.Atsižvelgiant į tai, manytina, kad tikslinga vertinti vidutines pačios MVĮ pagamintos produkcijos metines pajamas. |
|  | Vaidas Baronas | 1. Pastabos – R.N.842 stebėsenos rodiklis, planas 20%, lyginant su 2018. Manau tai nėra pagrįsta, nes lyginti reiktų pagal paskutinius aktualius t. y. 2019 m. kaip minimum.

Po to priemonės logika pakeisti darbo vietas į nuotolines ir perkelti operacijas į el. erdvę, tai vien dėl to ar tikrai augs pardavimai 20% iki 2023m?, kai visa rinka akivaizdžiai stos  šiais ir tikėtina kitais metaisSubsidijas gaunančių įmonių skaičius yra per mažas, nes poreikis rinkoje daug didesnis. Taip pat iš to skaičiaus padalinus gaunama labai maža vidutinė vertė per įmonę.Tęstinė projektų atranka taip pat nėra geras mechanizmas su ganėtinai mažu paramos katiliuku, nes kaip ir minėjau poreikis rinkoje itin didelis. | Atsižvelgta.Informuojame, kad investicijas gavusios įmonės pajamų padidėjimas skaičiuojamas kaip įmonės, dalyvavusios projekto veiklose, pajamų pokytis, kuris apskaičiuojamas kaip skirtumas tarp pajamų per 1 metus po projekto finansavimo pabaigos ir pajamų paraiškos pateikimo metais (pagal su paraiška pateiktų paraiškos pateikimo metų finansinės atskaitomybės dokumentų duomenis), t. y. pateikus paraišką, turės būti nurodyti 2020 m. įmonės pajamų duomenys (nepatvirtinti).Rezultato stebėsenos rodiklis R.N. 842 „Investicijas gavusios įmonės pajamų padidėjimas“ bus taikomas tik 2-ajai Priemone remiamai veiklai – e-pardavimo sandorių sudarymo sprendimų diegimas.Produkto stebėsenos rodiklio „Subsidijas gaunančių įmonių skaičius“ reikšmė apskaičiuota proporcingai planuojamai skirti Priemonės įgyvendinimui Europos Sąjungos lėšų sumai (iki 60 mln. EUR) bei atsižvelgiant į rizikas dėl projektų sutarčių nutraukimo.Priemonei įgyvendinti pasirinktas projektų atrankos būdas – tęstinė projektų atranka, nes šis būdas leis užtikrinti, kad projektai būtų įgyvendinami operatyviai ir pagal poreikį, kas leistų pasiekti greitų ir būtinų rezultatų. Taip pat visas priemonės administravimo procesas vyktų paprasčiau ir greičiau, todėl būtų užtikrintas priemonės įgyvendinimas laiku pagal teisės aktuose nustatytus terminus. |
| 1. Atrankos kriterijai:

Pareiškėjas yra MVĮ, veikianti ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 50 000 EurSiūlymas keisti:Pareiškėjas yra MVĮ, veikianti ne trumpiau kaip vienerius metus ir kurios vidutinės metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 50 000 Eur, t. y. nevertinti gamybos aspekto. Argumentai: visoms įmonėms bus sunku, tame tarpe prekybinėms, o jų eliminavimas iš galimos paramos trukdys ekonomikos kritimo stabdymui. Taip pat pastebėtina, jog kriterijaus pagrindime nėra nurodyta, kodėl būtent tik gamintojai. | Neatsižvelgta.Pažymime, kad 50 000 EUR vidutinių pajamų dydis buvo nustatytas, atsižvelgus į gautus socialinių ekonominių partnerių pasiūlymus pirmojo viešojo aptarimo, vykusio nuo 2020-08-21iki 2020-08-28 d. metu, atitinkamai nutarta MVĮ pagamintos produkcijos vidutinių metinių pajamų sumą sumažinti iš 145 000 eurų į 50 000 eurų. Pažymime, kad specialusis projektų atrankos kriterijus **„Pareiškėjas yra MVĮ, veikianti ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 50 000 Eur“** pasirinktas, siekiant paremti lietuviškos produkcijos gamintojus, t. y. MVĮ, kurios pačios gamina gaminius arba teikia paslaugas. Taip pat siekiant įvertinti, ar pareiškėjas turi pakankamai patirties įgyvendinti projektą, t. y. nėra ką tik įsteigta įmonė, ir gali pats prisidėti finansiškai prie projekto įgyvendinimo. Remiantis 2014–2020 m. finansavimo laikotarpio patirtimi, MVĮ, kurioms buvo keliamas reikalavimas turėti tam tikrą dydį pajamų, sėkmingiau įgyvendino iš Europos Sąjungos fondų lėšų bendrai finansuojamus projektus.  |
|  |  | 1. Kitas:

Vertinama, ar pareiškėjo pajamų pokytis, apskaičiuojamas kaip skirtumas tarp pajamų per 1 metus po projekto finansavimo pabaigos ir pajamų paraiškos pateikimo metais (2020 m.), yra ne mažesnis negu 20 procentų arba ne mažesnis negu prašomo finansavimo sumaSiūlymas:Vertinama, ar pareiškėjo pajamų pokytis, apskaičiuojamas kaip skirtumas tarp pajamų per 1 metus po projekto finansavimo pabaigos ir pajamų paraiškos pateikimo metais (2019 m.), yra ne mažesnis negu prašomo finansavimo sumaArgumentai: 20% yra optimistiškai per daug pvz. 2021m t.y. metais kai bus baigtas projektas nes tuo metu ekonomika tikrai neatsigaus, o nuotolinis darbas ir nauja Sistema tikrai nepakels efektyvumo per pirmus metus 20%Be to 2020m rezultatų nebus be galutiniu be 2021.04.30 tai jei planuojama skirti finansavimą tik tada, tai gal jau bus per vėlu, todėl reikia (siūloma) imti turimus duomenis pvz. 2019m. be to pastaba ta kad nesueina su rodikliais, todėl siūlymas jei liekama 20% tai lyginti 2019 su 2023 m.Be to, nelabai logiška ateities rodiklį naudoti atrankai. Siūlymas naudoti istorinį pvz. 2019 ir 2020m apyvartos mažėjimas.  | Atsižvelgta, paaiškinta.Šis kriterijus bus vertinamas atsižvelgiant į 2 alternatyvas: 1. Bus vertinama, ar pareiškėjo pajamų pokytis, apskaičiuojamas kaip skirtumas tarp pajamų per 1 metus po projekto finansavimo pabaigos ir pajamų paraiškos pateikimo metais (2020 m.), yra ne mažesnis negu 20 procentų

ARBA1. Bus vertinama, ar pareiškėjo pajamų pokytis, apskaičiuojamas kaip skirtumas tarp pajamų per 1 metus po projekto finansavimo pabaigos ir pajamų paraiškos pateikimo metais (2020 m.), yra ne mažesnis negu prašomo finansavimo suma.

Nutarta vertinti MVĮ pajamas paraiškos pateikimo metais (2020 m.), nes manytina, kad neteisinga imti paskutinės patvirtintos finansinės atskaitomybės duomenis už 2019 m., nes 2020 m. įmonės veiklos ir atitinkamai pajamų, situacija gali būti kardinaliai pasikeitusi dėl COVID-19 įtakos. Paraiškos pateikimo metu pareiškėjai pateiks preliminarius (nepatvirtintus) pajamų duomenis ir įsipareigos pasiekti tam tikrą pokytį (proc.).Atsižvelgiant į tai, kad stebėsenos rodiklio „Investicijas gavusios įmonės pajamų padidėjimas“ pasiekimas matuojamas, kai pateikiami finansinės atskaitomybės dokumentai, pažymos ir kiti dokumentai, patvirtinantys **per 1 metus po projekto finansavimo pabaigos** pasiektą stebėsenos rodiklio reikšmę, atitinkamai bus vertinamas pareiškėjo pajamų pokytis, apskaičiuojamas kaip skirtumas tarp pajamų per 1 metus po projekto finansavimo pabaigos ir pajamų paraiškos pateikimo metais.Taip pat remiantis 2014–2020 m. programavimo patirtimi, nustatyta, kad smulkūs, nedideli projektai didžiausią apčiuopiamą įtaką turi per trumpą laikotarpį, o po 2-3 metų, jei ir būtų pajamų augimas, tai tikėtina, ne dėl projekto įtakos. |